30 ліпеня 2014 года адбылася экскурсія ветэранаў працы сістэмы адукацыі раёна ў г.Мінск. Аглядная экскурсія па горадзе паказала яго прыгажосць ва ўсёй велічнасці і бляску. Таму спрыяла і цудоўнае надвор’е. Затым наведалі Дом міласэрнасці і Храм Усіх Святых. Дом міласэрнасці-па праўдзе святая і ўвасобленая ідэя, назва якой гаворыць сама за сябе.У Храме Усіх Святых уразіла крыпта, прысвечаная героям і ахвярам трох войнаў – 1812 года, першай і другой Сусветных. Беларускі дзяржаўны музей гісторыі Вялікай Айчыннай вайны – захапляюча, ярка і відовішчна. Такі музей – гонар для Беларусі. Беларусь яго заслужыла. Гэта была агульная думка, якую ветэраны сфарміравалі ў голас, калі, прыціхлыя і ўражаныя да глыбіні душы пакідалі велічныя сцены. З добрым, бадзёрым настроем, узбагаціўшыся ў чарговы раз духоўна і інтэлектуальна, вярнуліся ў Клецк.